|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 21.02.2025 | nr 9 | |
| **Sotsiaalministri 18. novembri 2020. a määruse nr 47 „Euroopa Liidu liikmesriigis, Euroopa Majanduspiirkonna liikmesriigis või Šveitsis omandatud tervishoiutöötaja kvalifikatsiooni tõendavate dokumentide loetelu ja kvalifikatsiooni vastavuse hindamise kord” muutmine** |  |

Määrus kehtestatakse tervishoiuteenuste korraldamise seaduse § 29 lõike 4 alusel.

**Sotsiaalministri 18. novembri 2020. a määruses nr 47 „Euroopa Liidu liikmesriigis, Euroopa Majanduspiirkonna liikmesriigis või Šveitsis omandatud tervishoiutöötaja kvalifikatsiooni tõendavate dokumentide loetelu ja kvalifikatsiooni vastavuse hindamise kord” tehakse järgmised muudatused:**

**1)** määruse pealkiri sõnastatakse järgmiselt:

„**Tervishoiutöötaja kvalifikatsiooni tõendavate dokumentide loetelu ja kvalifikatsiooni vastavuse hindamise kord**“;

**2)** paragrahvi 12 lõiked 11 ja 12 sõnastatakse järgmiselt:

„(11) Rumeenia Vabariigis välja antud üldõe kvalifikatsiooni tõendava dokumendina tunnustatakse käesoleva paragrahvi lõigetes 12–122 nimetatud dokumente.

(12) Rumeenia Vabariigis välja antud üldõe kvalifikatsiooni tõendava dokumendina tunnustatakse käesoleva lõike punktides 1–3 nimetatud dokumente juhul, kui nendega on kaasas Rumeenia Vabariigi pädeva asutuse poolt välja antud tunnistus, mis tõendab, et dokumendi omanik on Rumeenia Vabariigis üldõena tegutsenud vähemalt kolm järjestikust aastat tunnistuse väljaandmisele eelnenud viie aasta jooksul, sealhulgas kandnud täit vastutust patsientide õendusabi kavandamise, korraldamise ja teostamise eest:

1) *Certificat de competențe profesionale de asistent medical generalist*, enne 1. jaanuari 2007. a alanud keskharidusjärgse hariduse omandamise kohta õppeasutuses *școală postliceală*;

2) *Diplomă de absolvire de asistent medical generalist*, enne 1. oktoobrit 2003. a alanud lühiajaliste õpingute kohta kõrgharidusasutuses;

3) *Diplomă de licență de asistent medical generalist*, enne 1. oktoobrit 2003. a alanud pikaajaliste õpingute kohta kõrgharidusasutuses.“;

**3)** paragrahvi 12 täiendatakse lõigetega 121–123 järgmises sõnastuses:

„(121) Rumeenia Vabariigis välja antud üldõe kvalifikatsiooni tõendava dokumendina tunnustatakse käesoleva paragrahvi lõike 12 punktides 2 ja 3 nimetatud dokumente, eeldusel et sellisele dokumendile on lisatud spetsiaalse kvalifikatsiooni täiendamise programmi läbimisel saadud järgmine kvalifikatsiooni tõendav dokument: *Diplomă de licenţă*, millele on osutatud haridusministri ja tervishoiuministri ühiskorralduse nr 4317/943/2014 (mis käsitleb enne 1. jaanuari 2007 keskharidusjärgse hariduse ja kõrghariduse omandanud üldõdede esmakutseõppe spetsiaalse kvalifikatsiooni täiendamise programmi heakskiitmist: Rumeenia ametlik väljaanne nr 624, 26. august 2014) artikli 3 lõikes 2 ja millele on lisatud akadeemiline õiend, milles kinnitatakse, et üliõpilane on läbinud spetsiaalse kvalifikatsiooni täiendamise programmi.

(122) Rumeenia Vabariigis välja antud üldõe kvalifikatsiooni tõendava dokumendina tunnustatakse keskharidusele järgneval tasemel kvalifikatsiooni tõendavat mis tahes dokumenti, mis on kantud haridusministri korralduse nr 5114/2014 (mis käsitleb enne 1. jaanuari 2007. a keskharidusjärgse hariduse omandanud üldõdede esmakutseõppe spetsiaalse kvalifikatsiooni täiendamise programmi ettevalmistamise, korraldamise ja lõpuleviimise metoodika heakskiitmist; Rumeenia ametlik väljaanne nr 5, 6. jaanuar 2015. a) artiklis 4 esitatud nimekirja, eeldusel et sellisele dokumendile on lisatud spetsiaalse kvalifikatsiooni täiendamise programmi läbimisel saadud järgmine kvalifikatsiooni tõendav dokument: *Certificat de revalorizare a competenţelor profesionale*, millele on osutatud haridusministri ja tervishoiuministri ühiskorralduse nr 4317/943/2014 artikli 3 lõikes 1 ja lisas 3 ning haridusministri korralduse nr 5114/2014 artiklis 16.

(123) Enne 3. märtsi 2024. a Rumeenia Vabariigis omandatud üldõe kvalifikatsiooni tõendava dokumendi tunnustamise kehtivus tagatakse ka direktiivi 2005/36/EÜ artikli 33b kohaselt.“;

**4)** määruse normitehniline märkus sõnastatakse järgmiselt:

„Euroopa Parlamendi ja nõukogu direktiiv 2005/36/EÜ kutsekvalifikatsioonide tunnustamise kohta (ELT L 255, 30.09.2005, lk 22–142); muudetud nõukogu direktiiviga 2006/100/EÜ, millega kohandatakse teatavaid direktiive isikute vaba liikumise valdkonnas seoses Bulgaaria ja Rumeenia ühinemisega (ELT L 363, 20.12.2006, lk 141–237), nõukogu direktiiviga 2013/25/EL, millega kohandatakse teatavaid direktiive asutamisõiguse ja teenuste osutamise vabaduse valdkonnas seoses Horvaatia Vabariigi ühinemisega (ELT L 158, 10.06.2013, lk 368–375), Euroopa Parlamendi ja nõukogu direktiiviga 2013/55/EL, millega muudetakse direktiivi 2005/36/EÜ kutsekvalifikatsioonide tunnustamise kohta ning määrust (EL) nr 1024/2012 siseturu infosüsteemi kaudu tehtava halduskoostöö kohta (IMI määrus) (ELT L 354, 28.12.2013, lk 132–170) ning Euroopa Parlamendi ja nõukogu direktiiviga 2024/505/EL, millega muudetakse direktiivi 2005/36/EÜ Rumeenia üldõeks õppinute kutsekvalifikatsiooni tunnustamise osas.“.

(allkirjastatud digitaalselt)

Riina Sikkut

terviseminister

(allkirjastatud digitaalselt)

Maarjo Mändmaa

kantsler